# Zoran Kadelburg

| Zoran Kadelburg |
| --- |
|  |
| Rođenje | 13. novembra 1950.  (1950-11-13) Vršac, FNR Jugoslavija  |
| Prebivalište | Beograd, SR Jugoslavija |
| Nacionalnost | Srbin |
| Etnicitet | Jevrej |
| Državljanstvo | Srbija |
| *Alma mater* | Prirodno-matematički fakultet Univerziteta u Beogradu |
| Zanimanje | profesor |
| Poslodavac | Matematički fakultet Univerziteta u Beogradu |
| Suprug/a | Nataša (Samardžija) Kadelburg |
| Djeca | Ivan Kadelburg Vesna Kadelburg |
| Roditelji | Lavoslav Kadelburg Sofija (Matejić) Kadelburg |

**Zoran Kadelburg** (Vršac, 13. 11. 1950), srpski i jugoslavenski matematičar, profesor na Matematičkom fakultetu Univerziteta u Beogradu, predsednik Društva matematičara Srbije i predavač u beogradskoj Matematičkoj gimnaziji.

## Biografija

Prof. Zoran Kadelburg je rođen 13. 11. 1950 u Vršcu u jevrejskoj porodici dr. Lavoslava i Sofije (Matejić) Kadelburg. Diplomirao je na Prirodno-matematičkom fakultetu u Beogradu 1973, a magistrirao 1976 godine sa temom "Ne-lokalno konveksni linearni topološki prostori". Doktorsku disertaciju "Asimptotika spektralne funkcije diferencijalnih operatora" odbranio je 1980 godine na istom fakultetu. Školsku godinu 1978/79 proveo je na specijalizaciji na Moskovskom državnom univerzitetu (MGU) pod rukovodstvom akademika V. A. Sadovničija. Od 1975 godine zaposlen je na Matematičkom fakultetu Univerziteta u Beogradu. 1975 postao je asistent-pripravnik , 1978 asistent, 1982 docent, 1989 vanredni profesor i 1994 godine redovni profesor. Prof. Kadelburg je objavio (što samostalno, što kao koautor) 22 naučna i 22 stručna rada. Učestvovao je sa saopštenjima na 4 domaće i 7 međunarodnih konferencija. Referent je časopisa "Mathematical Reviews" i "Zentralblatt für Mathematik". Predavao je (i predaje) "Matematičku analizu I i II", "Linearnu algebru i Matematiku I i II" (za studente fizike i mehanike), kao i specijalne kurseve "Linearni topološki prostori" i "Spektralna teorija operatora". Predaje u Matematičkoj gimnaziji u Beogradu. Na Matematičkom fakultetu bio je predsednik Saveta Odseka za matematiku, mehaniku i astronomiju, sekretar i upravnik Instituta za matematiku, prodekan od 1994 do 1995 i dekan od 1995 do 1998, te ponovno od 2001 do 2002 godine. Član je Društva matematičara Srbije, ćijim je predsednikom bio od 1991 do 1995, od 1999 do 2001, i od 2010 do danas. Prof. Kadelburg je također član Američkog matematičkog društva (AMS). Od 2001 bio je predsednik Saveza društava matematičara SR Jugoslavije tj. Srbije i Crne Gore. Predsednik je Republičke i Savezne komisije za mlade matematičare, član Žirija Međunarodne matematičke olimpijade 1994 godine i predsednik Žirija Balkanske matematičke olimpijade 2001 godine. godine. Sekretar, a od 1994 godine glavni i odgovorni, urednik časopisa Matematički vesnik. 1998 godine je bio delegat Nacionalnog komiteta za matematiku SR Jugoslavije u Međunarodnoj matematičkoj uniji (MMU).

## Djela

* *"Matematička analiza I"*, Beograd (2003)
* *"Matematička analiza II"*, Beograd (2001)
* *"Potprostori i količnici topoloških i uređenih vektorskih prostora (engl. Subspaces and quotients of topological and ordered vector spaces)"*, Novi Sad (1997)

## Reference

## Literatura

* Šalić, Tomo (2002). *Židovi u Vinkovcima i okolici*. Osijek - Zagreb: Židovska općina Osijek - Kratis. ISBN 953-6742-01-2.